LIDL zvanični „FRESH FOOD PARTNER“ UCI SVETSKOG PRVENSTVA U BICIKLIZMU 2023.

**U avgustu 2023. godine, po prvi put će se održati čak 13 Union Cycliste Internationale - UCI šampionata u biciklizmu u okviru svetskog prvenstva koje pokreće UCI,** **upravljačko telo za biciklizam u svetu. Kompanija Lidl će ovu značajnu međunarodnu manifestaciju podržati kao zvanični „Fresh Food Partner“.**

UCI Svetsko prvenstvo u biciklizmu održaće se u Glazgovu i širom Škotske od 3. do 13. avgusta i biće to jedno od najvećih biciklističkih dešavanja u istoriji. Upravo ovaj događaj, po prvi put ikad, spojiće 13 postojećih UCI svetskih šampionata.

Ovim povodom Lidl, kao jedan od vodećih evropskih trgovinskih lanaca, sklopio je partnerstvo sa UCI Svetskim prvenstvom u biciklizmu kao zvanični „Fresh Food Partner“ svih 13 UCI svetskih šampionata, sa ciljem da prenese poruku o značaju osvešćene ishrane i zdravijem načinu života. Kroz poslovanje na tržištu trgovine, Lidl svojim potrošačima obezbeđuje mogućnost da donose odgovornije odluke prilikom kupovine i nudi izbor svežih i zdravijih prehrambenih proizvoda sa najboljim odnosom cene i kvaliteta. Na ovaj način Lidl potvrđuje da je pouzdan partner potrošača prilikom svake kupovine.

Kao deo Švarc grupe, Lidl posluje sa više od 12.000 prodavnica u 31 zemlji širom Evrope i Sjedinjenih Američkih Država. Upravo to ovu kompaniju čini idealnim partnerom UCI Svetskog prvenstva u biciklizmu koji kroz svojih 13 UCI svetskih šampionata odiše internacionalnom kulturom i različitostima i spaja više od 6.000 biciklista iz više od 120 zemalja širom sveta.

Baš kao što su Lidlovi proizvodi dostupni svima, tako je i biciklizam – ovaj sport je idealan za svakog ko želi da unese više fizičke aktivnosti u svoj svakodnevni život.

„Veoma smo uzbuđeni što na internacionalnom nivou imamo priliku da budemo deo ovog inovativnog i jedinstvenog događaja. Naša uloga, „Fresh Food Partner“, savršeno oslikava Lidlovu podršku pri izboru aktivnog načina života kome dajemo doprinos kroz ponudu održivijih i zdravijih prehrambenih proizvoda. Budući da je UCI Svetsko prvenstvo u biciklizmu revolucionaran globalni događaj, zadovoljstvo nam je što ćemo biti njegov deo i na taj način inspirisati ljude da unesu više zdravih navika i sportskih aktivnosti u svoj svakodnevni život“, **izjavila je rukovodilac Korporativnih komunikacija u Lidlu Srbija Martina Petrović.**

**Generalna direktorka UCI organizacije Amina Lanaya izjavila je**: „Kompanija Lidl je savršen internacionalni partner UCI Svetskog prvenstva u biciklizmu za koje se predviđa da će pratiti više od milijardi ljudi širom sveta. Lidl deli naše uverenje da je biciklizam sport za svakoga, i pomoći će nam da ostvarimo jedan od naših glavnih ciljeva, a to je da dođemo do što šire domaće i internacionalne publike van biciklizma i promovišemo benefite po zdravlje i živote ljudi koje biciklizam sa sobom donosi“.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.000 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 65 prodavnica u 37 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**O Union Cycliste Internationale – UCI**

Osnovana 14. aprila 1900. godine u Parizu u Francuskoj, Union Cycliste Internationale – UCI postala je svetsko upravljačko telo za biciklizam. Unija razvija i nadgleda biciklizam u svim njegovim oblicima i za sve ljude: kao takmičarski sport, zdravu rekreativnu aktivnost, prevozno sredstvo, ali i samo za zabavu. UCI upravlja i promoviše deset biciklističkih disciplina: drumski biciklizam, biciklizam na pisti, MTB, BMX trke, BMX slobodni stil, ciklokros, trial, biciklizam u zatvorenom, biciklistički esport i gravel. Pet od njih je predstavljeno u programu Olimpijskih igara (drumski biciklizam, biciklizam na pisti, MTB, BMX trke, BMX slobodni stil), dva na Paraolimpijskim igrama (drumski biciklizam, biciklizam na pisti), a četiri na Olimpijskim igrama mladih (drumski biciklizam, MTB, BMX trke i BMX slobodni stil). Za više informacija: www.uci.org

**Kontakt za medije:**

Dragana Milačak, RED Communication, Email: dragana.milacak@redc.rs, Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)